Sara Björk Gunnarsdóttir, landsliðskona í knattspyrnu, segir það mjög góða tilfinningu að vera komin aftur í landsliðshópinn eftir að hafa verið í barneignarleyfi. Hún segir það koma sér á óvart hversu fljótt hún hafi komið til baka.
Íslenska kvennalandsliðið í knattspyrnu mætir Hvíta-Rússlandi og Tékklandi í undankeppni HM 2023 7. og 12. apríl. Leikirnir eru mikilvægir en takist liðinu að ná í 6 stig úr leikjunum er það komið í góða stöðu í undankeppninni. Sara spilaði sinn fyrsta leik fyrir Lyon fyrir ekki svo löngu en hún segir endurkomuna hafa orðið fyrr en hún bjóst við.
Sagði Sara Björk Gunnarsdóttir. Leikurinn við Hvíta-Rússland verður í beinni útsendingu á RÚV á fimmtudag og hefst klukkan 16.
Sveindís Jane Jónsdóttir og stöllur hennar í þýska úrvalsdeildarliðinu Wolfsburg mæta Barcelona í undanúrslitum Meistaradeildarinnar. Fyrri leikur liðanna fer fram 22. apríl á Camp Nou í Barcelona en áhorfendamet var slegið á knattspyrnuleik hjá félagsliðum í kvennaflokki þegar ríflega 91 þúsund áhorfendur mættu á viðureign Barcelona og Real Madrid í 8-liða úrslitum keppninnar í síðustu viku. Miðasala fyrir leik Barcelona og Wolfsburg fór af stað í gær og nú þegar hafa verið seldir 50 þúsund miðar, einungis til stuðningsfólks Barcelona. Í morgun hófst svo almenn miðasala á leikinn og svo gæti vel farið að áhorfendametið yrði slegið aftur en á Camp Nou er pláss fyrir 99.354 áhorfendur.
Haukar höfðu betur, 61-58 á móti Val í fyrsta leik liðanna í undanúrslitum úrslitakeppni Íslandsmótsin í körfubolta. Valskonur eru ríkjandi Íslandsmeistarar en Haukar voru betri aðilinn í gær en vinna þarf þrjá leiki til að komast í úrslitaeinvígið. Fyrr í gærkvöld hafði Fjölnir unnið fyrsta undarúrslitaleik sinn gegn Njarðvík 69-62. Næstu leikir eru spilaðir á fimmtudagskvöld en úrslitakeppnin í karlaflokki hefst í kvöld með viðureignum í 8-liða úrslitum.

Sara Björk Gunnarsdóttir, landsliðskona í knattspyrnu, segir það hafa komið sér á óvart hversu fljótt hún var komin til baka eftir barneignarleyfi. Sara er í landsliðshópnum sem mætir Hvíta-Rússlandi á fimmtudag í undankeppni HM. 